 AbakwaGupta sebedayise isiteshi i-ANN7 kanye nephephandaba i-The New Age isiZuluCape Town Inkampani kaMzwanele Manyi isithenge izinkampani zezindaba zomndeni wakwaGupta, i- ANN7 isiteshi sezindaba sikamabonakude kanye ne-The New Age iphephandaba, lokhu kumenyezelwe ngoMsombuluko.Enkampani yabakwaGupta, i-Oakbay Investments, esitatimendeni ithe inkampani kaManyi, iLodidox, ithenge i-ANN7 Infinity Media ngo-R300m kanye ne-The New Age TNA Media ngo-R150m.Lesi sivumelwano kulindeleke ukuba siphothulwe emasontweni ambalwa ezayo, ngokusho kwe-Oakbay.Lokhu kudayisa kwenzeka njengoba ibhange, iBank of Baroda, seliyeka ukusebenzisana nezinkampani zomndeni wakwaGupta, kanye nangemuva kokuthi amabhange amane aseNingizimu Afrika athatha isinqumo sokuthi angabe esasebenzisana namabhizinisi alo mndeni ngonyaka ka-2016.Lokhu kudayisa kuyingxenye yokuzibophezela kwe-Oakbay ekuvikeleni imisebenzi kanye nokunikeza isiqiniseko kubasebenzi abangaphezu kuka-7 500 abasebenza kanzima enkampanini kanye nokuvikela umongo wokubaluleka kwebhizinisi abasebenza kulona.Ngaphansi komnikazi wamasheya onobuningi, i-Oakbay ikholwa ukuthi kokubili ibhizinisi kanye nabasebenzi bazoba nekusasa eliqhakazile futhi eliyimpumelelo nelibafanele. Lokhu kudayisa kuzophinde kuvulele abanikazi bamasheya isikhathi sokugxila ekugezeni igama labo phambi kwezinsolo ezingenasisekelo zabezindaba, le nkampani isho kanjalo.UManyi uthe: Ngijabule ngokufinyelela esivumelwaneni ne-Oakbay futhi ngibheke phambili ekuphothuleni isivumelwano ngempemelelo. 